wickkiey/tamil-wikipedia-chunked huggingface dataset:
# மஞ்சட் சொண்டுப் பூங்குயில்

**மஞ்சட் சொண்டுப் பூங்குயில்** (*Yellow-billed malkoha*)(***இரம்போகாக்சிக்சு கேலியோரிஞ்சசு***) என்பது குயிற் குடும்பத்தில் *இரம்போகாக்சிக்சு* பேரினத்தில் உள்ள ஒரு பறவை சிற்றினமாகும். இது இந்தோனேசியா சுலாவெசி தீவில் மட்டுமே காணபப்டும் அகணிய உயிரி ஆகும். இதன் இயற்கை வாழிடம் துணை அயன மண்டல மற்றும் அயன மண்டல ஈரலிப்பான தாழ்நிலக் காடுகளாகும்.
# டொயோட்டா

**டொயோட்டோ மோட்டார் கார்ப்பரேஷன்** (*Toyota Motor Corporation*, : トヨタ自動車株式会社) }}, , ஜப்பானில் உள்ள எய்ச்சி நகரத்தை தலைமையிடமாக கொண்ட பன்னாட்டு தானுந்து உற்பத்தி நிறுவனம். சுருக்கமாக டி எம் சி (TMC) அழைக்கபடுகிறது. 2010ம் ஆண்டு டொயோட்டோ மோட்டார் கார்ப்பரேஷனில் 317734 பேர் உலகம் முழுவதும் வேலை பார்த்தனர். டி எம் சி விற்பனை மற்றும் உற்பத்தியளவில் உலகின் மிகப்பெரிய தானுந்து உற்பத்தியாளராக உள்ளது. 1937 ஆம் ஆண்டு கீச்சிரோ டொயோடா  
என்பவரால் வாகனங்களை உருவாக்க தொடங்கபட்டது.
# திருவதிகை வீரட்டானேசுவரர் கோயில்

**திருவதிகை வீரட்டானேசுவரர் கோயில்** (*Thiruvathigai Veerateeswarar Temple*) என்பது தமிழ்நாட்டின் கடலூர் மாவட்டத்தில் உள்ள பழமையான சிவன் கோயில் ஆகும். அப்பர், சம்பந்தர், சுந்தரர் மூவராலும் பாடல் பெற்ற தலமாகும். இது தேவாரப் பாடல் பெற்ற தலங்களில் நடுநாட்டு தலங்களில் ஒன்றாகும். இத்தலம் அட்டவீரட்டானத் தலங்களில் ஒன்றென சிவபெருமான் திரிபுரம் எரித்த தலமாகக் கருதப்படுகிறது.
# திருவதிகை வீரட்டானேசுவரர் கோயில்

## அமைவிடம்

இது பண்ருட்டியில் இருந்து 2 கி.மீ. தொலைவில் அமைந்துள்ளது. இந்தக் கோவில் தமிழ்நாட்டில் உள்ள எட்டு வீர சைவக் கோவில்களுள் ஒன்று. இது கடலூர் மாவட்டத்தில் அமைந்துள்ளது. இறைவன் சம்பந்தருக்குத் திருநடனம் காட்டியதும், அப்பரின் சூலைநோய் நீங்கப் பெற்றதும், திலகவதியார் தொண்டாற்றியதும், மனவாசகங் கடந்தார் அவதரித்ததும், திரிபுரத்தை எரித்ததும் நடந்த தலம் இதுவென்பது தொன்மநம்பிக்கை (ஐதிகம்).
# திருவதிகை வீரட்டானேசுவரர் கோயில்

## தல விநாயகர்

இத்தல விநாயகர் சித்தி விநாயகர் ஆவார். வயிற்று வலி (வயிற்றுப் புண்) உபாதைகள் சூலைத் தீர்த்தம் உட்கொண்டால் உடனடியாக தீர்ந்து விடும் என்றும் எதிரிகள் தொல்லை நீங்குதல், வர்க்க சாப தோச நிவர்த்தி, முன்னோர் செய்த பாவங்கள் இங்கு வழிபட்டால் நீங்கும் என்றும் நம்பப்படுகிறது.
# திருவதிகை வீரட்டானேசுவரர் கோயில்

## திருநாவுக்கரசர்

சைவத்துக்குத், திருத்தொண்டுக்கு உறைப்பான திருநாவுக்கரசரை வழங்கியருளிய பெருமைமிகு தலமிதுவே.இவர் முதன்முதலில் தேவாரப்பாடல் பாட ஆரம்பித்த தலம்.
அட்ட வீரட்டத் தலங்களுள் ஒன்று. திரிபுரத்தை எரித்த வீரச் செயல் நிகழ்ந்த தலம்.
ஞானசம்பந்தருக்கு இறைவன் திருநடனம் காட்டிய தலம். அப்பரின் தமக்கையார் திலகவதியார் தங்கியிருந்து திருத்தொண்டு செய்து வந்த திருத்தலம்.திலகவதியார் தன் தம்பியாகிய (அப்பர்) மருள்நீக்கியாரை நல்வழிப்படுத்துமாறு இறைவனை வேண்ட, இறைவன் "சூலை தந்து ஆட்கொள்வோம்" என்று பதிலுறைத்த பதி.  
சூலை நோயின் துன்பம் தாளப்பெறாத அப்பர் பெருமான், யாருமறியாமல் பாடலிபுத்திரத்தை (திருப்பாதிரிப்புலியூர்) விட்டு நீங்கி, இங்கு வந்து, தமக்கையாரைக் கண்டு, தொழுது, திருவாளன் திருநீறு தரப் பெருவாழ்வு வந்ததென்று பணிந்து ஏற்று, உருவார அணிந்து, அவர்பின் சென்று, அதிகைப் பிரான் அடிமலர் வீழ்ந்து வணங்கி, "ஆற்றேன் அடியேன்" என்று "கூற்றாயினவாறு" பதிகம் பாடிச் சூலை நீங்கப்பெற்ற அற்புதத்தலம்.  
சைவசித்தாந்த சாத்திரங்களுள் ஒன்றான 'உண்மை விளக்கம்' நூலை அருளிய 'மனவாசகங்கடந்தாரின்' அவதாரத் தலம்.இத்தலத்தை மிதிக்க அஞ்சி சுந்தரர் அருகிலிருந்த சித்தவடமடத்தில் தங்கியதும் - திருவடி தீட்சை பெற்றதும் இத்தலமே.
# திருவதிகை வீரட்டானேசுவரர் கோயில்

## ஸ்ரீ சிதம்பரேஸ்வரர் கோயில்

இத்தலத்திலிருந்து 1 கி.மீ. தொலைவு சென்றால் ஸ்ரீ சிதம்பரேஸ்வரர் கோயில் உள்ளது; இதுவே சித்த வட மடம் ஆகும். இப்பகுதி புதுப்பேட்டை என்று வழங்குகிறது. (சித்வடமடத்தைப் பிற்காலத்தில் சித்தாண்டிமடம், சித்தாத்த மடம் என்றெல்லாம் வழங்கினர். இப்போது இப்பகுதி கோடாலம்பாக்கம் என்றும் அழைக்கப்படுகிறது.)
# திருவதிகை வீரட்டானேசுவரர் கோயில்

## வழிபட்டவர்கள்

இந்திரன், பிரம்மன், திருமால், பாண்டவர்கள், சப்தரிஷிகள், வாயு, வருணன், யமன் முதலானோர். இறைவன் தேரில் வந்ததால் இத்திருக்கோயிலின் அமைப்பும் தேர் வடிவில் உள்ளது.இத்திருக்கோயிலின் கர்ப்ப கிரக விமானத்தை பார்த்து இராஜ இராஜ சோழன் பிற்காலத்தில் தஞ்சையில் பெரிய கோயிலை கட்டினான். திருவதிகை கோயிலின் நிழல் தரையில் விழாதபடி கணித சாஸ்திர முறையுடன் பல்லவர்களால் கட்டப்பட்டுள்ளது.
# திருவதிகை வீரட்டானேசுவரர் கோயில்

## புத்தமதம்

இப்பகுதியில் புத்தமதம் சிறப்பாக ஒன்பது மற்றும் பத்தாம் நூற்றாண்டு காலகட்டத்தில் இருந்தது என்பதை இங்குள்ள கல்வெட்டுகள் தெரிவிக்கின்றன. இத்திருக்கோயில் வளாகத்தில் உள்ள புத்தர் சிலை கோயிலுக்கு வரும் சிவபக்தர்களால் இன்றளவும் வழிபடப்படுகிறது. இந்த புத்தர் சிலை அமர்ந்த நிலையில் தியான கோலத்தில் உள்ளது. தமிழகத்தில் அமர்ந்த நிலையில் உள்ள புத்தர் சிலைகளே அதிகமாக உள்ளன. நின்ற நிலையிலான புத்தர் சிலைகள் மிகக்குறைந்த அளவில் உள்ளன. புன்னகை தவழும் முகம், புன்னகை சிந்தும் உதடுகள், சற்றே மூடிய நிலையிலான கண்கள், நீண்டு வளர்ந்த காதுகள் போன்ற கூறுகளுடன் மேலாடையுடன் இச்சிலை உள்ளது. இவ்வாறே திருவலஞ்சுழி வலஞ்சுழிநாதர் கோயிலில் பல ஆண்டுகளுக்கு முன்பு வரை நின்ற நிலையிலான புத்தர் சிலை ஒன்று இருந்துள்ளது. தற்போது அச்சிலை சென்னை அரசு அருங்காட்சியகத்தில் காட்சிப்படுத்தப்பட்டுள்ளது.
# ஹிட்டாச்சி

**ஹிட்டாச்சி** (*Hitachi*, 株式会社日立製作所) ஜப்பானில் உள்ள டோக்கியோவை தலைமையிடமாகக் கொண்டு செயல்படும் உயர் தொழில்நுட்ப பன்னாட்டு நிறுவனம். உலக அளவில் வருவாய் ஈட்டுவதில், ஹிட்டாச்சி மூன்றாவது மிகப்பெரிய தொழில்நுட்ப நிறுவனமாக உள்ளது (2009ம் ஆண்டு தரவுகள்).
# ஹிட்டாச்சி

## முக்கிய பொருட்கள் மற்றும் சேவைகள்

### தகவல் மற்றும் தொலைதொடர்பு அமைப்புகள்

வில் உள்ள ஆலை.]]
- கணினி ஒருங்கிணைப்பு
- புறத்திறனீட்ட சேவைகள்
- மென்பொருள்
- சேவையகங்கள்
- முதன்மை சட்டக கணினிகள்
- தொலைத்தொடர்பு சாதனங்கள்
# ஹிட்டாச்சி

## முக்கிய பொருட்கள் மற்றும் சேவைகள்

### மின் அமைப்புகள்

- அணுசக்தி, அனல் மற்றும் நீர் மின்சாரம் உற்பத்தி
- காற்றாலை மின் உற்பத்தி அமைப்புகள்
# ஹிட்டாச்சி

## முக்கிய பொருட்கள் மற்றும் சேவைகள்

### சமூக உள்கட்டமைப்பு & கைத்தொழில் அமைப்புகள்

- தொழிற்சாலை எந்திரங்கள்
- உயர்த்திகள்
- ரயில்வே வாகனங்கள் மற்றும் அமைப்புகள்
# ஹிட்டாச்சி

## முக்கிய பொருட்கள் மற்றும் சேவைகள்

### இலந்திரனியல் கருவிகள்

- குறைக்கடத்தி உற்பத்தி கருவிகள்
- சோதனை மற்றும் அளவீட்டு கருவிகள்
- மின் கருவிகள்
# ஹிட்டாச்சி

## முக்கிய பொருட்கள் மற்றும் சேவைகள்

### கட்டுமான எந்திரங்கள்

- சுரங்க டம்ப் லாரிகள்
- சக்கர ஏற்றிகள்
# முசுகுந்தன்

முசுகுந்தம் என்றால் குரங்கு முகம் என்று பொருள்.முசுகுந்தன் என்பவனைப் பற்றி மகாபாரதத்தில் விவரங்கள் இருக்கின்றன. அவன் பெரும் முனிவனாகவும், பல நாடுகளைத் தன் கீழ் கொண்டு வந்த பேரரசனாகவும் போற்றப்படுகிறான். அவனுடன் சம்பந்தப்பட்ட இடங்கள் எல்லாம் கங்கைக் கரையில் இருக்கின்றன. அவனுக்கும் புகார் நகருக்கும் என்ன தொடர்பு என்று பார்த்தால், நாளங்காடிப் பூதத்தைப் பெற்ற விதத்தை, 'அமரனிற் பெற்று, தமரில் தந்து" என்கிறது சிலப்பதிகாரம். அதாவது, அமரன் என்று சொல்லபப்டும் இந்திரனிடமிருந்து பெற்றதை, முசுகுந்தன் தன் தமருக்கு, அதாவது தன்னைச் சேர்ந்தோருக்குத் தந்தான் என்று பொருள் அமைகிறது. அதாவது சோழர்கள் முசுகுந்தனுடன் தொடர்புடையவர்கள் என்று தெரிகிறது. அந்தத் தொடர்பு என்ன என்பது 1905 -ஆம் வருடம் திருவாலங்காடு என்னும் இடத்தில் கண்டெடுக்கப்பட்டுள்ள செப்புத் தகடுகளின் மூலம் தெரிகிறது.  
**நாளங்காடி பூதம்:**நாளங்காடி என்னும் ஒரு கடைத்தெரு. அந்தக் கடைத் தெருவில் நாளங்காடிப் பூதம் என்னும் பூதம் குடி கொண்டுள்ளது. பூதம் என்றால் பேய், பிசாசு போன்ற மூட நம்பிக்கை அல்ல. வழி வழியாக சோழநாட்டு மக்கள் அதனை வணங்கி வந்துள்ளனர். தெய்வ சக்தி கொண்ட ஒன்றாக அது இருக்கவே, அதற்கு மக்கள் பொங்கலிட்டு, பூசை செய்து வணங்கி வந்தனர். இதனை இளங்கோவடிகள் இந்திர விழாவூரெடுத்த காதையில் விவரித்துள்ளார்.  
- முசுகுந்தன் இந்திரனிடமிருந்து தியாராசரைப் பெற்றுவந்து திருவாரூரில் கோயில்கொள்ளச் செய்தார் என்று திருவாரூர் நான்மணிமாலை என்னும் நூல் குறிப்பிடுகிறது.
- உம்பர் விமானம் உகைத்தவன் என மூவருலா சோழர் பரம்பரை இவனைக் குறிப்பிடுகிறது.
# முசுகுந்தன்

## மகாபாரதக் கதை

ஒரு சமயம், சிவபெருமான், மனித வடிவம் கொண்டு ஒரு வில்வ மரத்தினடியில் தியானத்தில் அமர்ந்தார். அம்மரத்தின் மேல் ஒரு குரங்கு உட்கார்ந்திருந்தது. விதூமன் என்னும் கந்தருவன் எடுத்த மறுபிறவியே இக்குரங்கு என்பர். இவன் திலீபன் மகனென்றும், மாந்ததாவின் மகனென்றும் நூல்கள் கூறுகின்றன.அது மரத்தில் உள்ள வில்வ இலைகளை பறித்து வாயிலிட்டு கடித்துக் கீழே துப்பியது. அவ்விதம் விழுந்த வில்வ இலைகள் தியானத்தில் இருந்த ஈசன் மீது பட்டு அவரை மறைத்து சிறுகுன்று போல் ஆனது. தியானம் கலைந்து கண்களை திறந்து பார்த்தார் ஈசன். தன் மேனி முழுவதும் அர்ச்சனை செய்யப்பட்டதுபோல், வில்வ இலைகள் இருப்பதை பார்த்து மகிழ்ச்சி அடைந்தார். அடுத்த பிறவியில் மன்னனாகப் பிறந்து பல பல அருட்தொண்டுகள், தர்மகாரியங்கள் செய்து பரகதி அடைவாய், என அருளினார். இந்த மிருகப் பிறவியில் என்னை அறியாமல் மனிதப்பிறவி அர்ச்சித்தேன். ஆனால் மனிதப்பிறவி அப்படி அல்ல. மனிதன் வஞ்சகன். சூது நிறைந்தவன், பொறாமை குணம் கொண்டவன். பகுத்தறிவு என்ற போர்வையில் ஒளிந்துகொண்டு, ஆன்மிக உணர்வுகளை வெட்டி விலக்குபவன். நான் மனிதனாக, மன்னனாகப் பிறந்தாலும் என் முகம் மட்டும் குரங்கு முகமாகவே இருக்க அருள் செய்ய வேண்டும். அது எனக்கு இந்தப் பிறவியை நினைவூட்டவும், இறைபக்தியுடன் நல்லுணர்வுகளோடு இருக்கவும் உதவிசெய்யும், என்றது. ஈசனும் அப்படியே அருள்புரிந்தார். மறுபிறவியில் குரங்கு முகமும், மனித உடலும் கொண்டு, சூரிய குலத்தில் பிறந்தது. திருவாரூரை ஆட்சி புரிந்தது.
# முசுகுந்தன்

## முசு குரங்கு

பெரியாழ்வார் தம் பாடலில் முசு குரங்கு பற்றிக் குறிப்பிடுகிறார். அது தன் குட்டியைத் தன் முதுகில் சுமந்து செல்லுமாம்.
# நினைவாற்றல்

**நினைவாற்றல்** ஐம்புலன்களில் இருந்து வரும் உணர்வுகள் மூளையை அடைகின்றன. மூளை அவற்றை வகைப்படுத்தி உணர்ந்து கொள்கிறது. இந்த உணர்வுகள் மூளையிலேயே தங்கி இருந்தால் அவை நினைவுகளாக மாறிவிடுகின்றன. தேவை ஏற்படும்போது இந்த நினைவுகளை மீட்டெடுக்க முடியும்.
நண்பர் ஒருவர் வெளி மாநிலத்தில் உள்ள ஓர் ஊருக்குச் சென்றார். வெகுநேர ரயில் பயணம் என்பதால் அவரது அலைபேசியில் சார்ஜ் தீர்ந்துவிட்டது. அந்த ஊரில் அவருக்குத் தெரிந்த ஒரே நண்பரது எண்ணும் அவரது அலைபேசியில்தான் இருந்தது. அவருக்கு நினைவில் இல்லை. ஒருவழியாக நண்பரைத் தொடர்பு கொள்வதற்குள் படாதபாடு பட்டு விட்டார்.  
நூற்றுக்கணக்கான எண்களை சேமித்து வைத்துக் கொள்ளலாம் என்பது விஞ்ஞான வளர்ச்சிதான். ஆனால், அதன் காரணமாக நாம் நமது நினைவுத் திறனை கொஞ்சம் கொஞ்சமாக மழுங்கடித்துக் கொண்டு வருகிறோம். எத்தனை பேருடைய தொலைபேசி எண்கள் நமக்கு நினைவில் இருக்கின்றன?
# நினைவாற்றல்

## நினைவாற்றல் வகைகள்

நினைவாற்றலை **குறுகிய கால நினைவாற்றல்**, **நீண்டகால நினைவாற்றல்** என இரண்டு வகைகளாகப் பிரிக்கலாம். நமது மூளை அன்றாடம் ஆயிரக்கணக்கான தகவல்களைப் பெறுகிறது.
# நினைவாற்றல்

## நினைவாற்றல் வகைகள்

### குறுகிய கால நினைவாற்றல்

அத்தனை தகவல்களையும் மூளையிலேயே சேமித்து வைக்கவேண்டிய அவசியம் ஏற்படுவதில்லை. அவசியமான காலத்திற்கு மட்டுமே அந்த தகவல்கள் மூளையில் சேமித்துவைக்கப்படுகின்றன. பணி முடிந்ததும் அந்த தகவல்கள் மறக்கப்பட்டு விடுகின்றன. இதுவே குறுகியகால நினைவாற்றல் என்று வகைப்படுத்தப்படுகிறது.
# நினைவாற்றல்

## நினைவாற்றல் வகைகள்

### நீண்டகால நினைவாற்றல்

நாம் செய்யும் தொழிலுக்குத் தேவையானவை, நம்முடைய மனதை மிகவும் கவர்ந்தவை அல்லது பாதித்தவை, மீண்டும் மீண்டும் சொல்லிப் பார்த்தவை ஆகிய தகவல்கள் நம்முடைய மூளையில் நீண்டகால நினைவுகளாக தங்கிவிடுகின்றன. நீண்டகால நினைவுகளில் இருந்து தகவல்களை மீட்டெடுப்பதற்கு மூளை சிலநேரங்களில் சிரமப்படுவதை நாம் உணரமுடியும்.  
மூளை பலசெய்திகளை ஒன்றுடன் ஒன்று தொடர்பு படுத்தி ஏற்கனவே பாதுகாக்கப்பட்ட தகவல்களுடன், புதிய தகவல்களையும் சேர்த்து பாதுகாக்கிறது. பல ஆண்டுகள் அந்த தகவல்கள் வெளிக்கொணரப்படாமல் போனால், கோடிக்கணக்கான தகவல்களுக்கிடையில் அவை புதைந்து போகின்றன. இதனால்தான் நாம் சந்திக்கும் சிறுவயதுத் தோழரிடம், “உங்களுடைய பெயர் நாக்கில் இருக்கிறது; வரமாட்டேன் என்கிறது” என்று சொல்ல வேண்டிய சந்தர்ப்பம் ஏற்படுகிறது.  
குழந்தை பிறந்து மூன்று வயது வரையில் தான் பார்ப்பது, கேட்பது அனைத்தையும் புகைப்படங்களாக தனித்தனியே மூளையில் பதிவு செய்துகொள்கிறது. அவற்றின் முழுப் பொருளும் குழந்தைகளுக்குப் புரிவதில்லை. மூன்று வயதிற்கு மேல்தான் நீண்டகால நினைவுகள் படிப்படியாக உருவாகின்றன.
# நினைவாற்றல்

## கற்றலில் நினைவாற்றல்

கற்றல் கற்பித்தல் செயற்பாட்டில் முக்கியமானதொரு பிரச்சினையாக விளங்குவது கற்பிக்கப்படுவதை விளங்கிக் கொள்ளச் செய்வதும் கிரகிக்கச் செய்வதுமாகும். மனப்பாடம் செய்த விடயங்கள் மறந்து விடுகின்றன. ஆனால் தெளிவான கிரகிப்புடன் கற்றவை நீண்ட காலம் நினைவில் நிற்கும். இந்த வகையில் கிரகித்தலுடன் விளங்கிக் கொள்வதும் அதனை நினைவார்த்தலுடன் மீட்பதும் கற்றல் செயற்பாட்டில் முக்கியத்துவம் பெறுகிறது. இதற்காகக் கற்றல் கற்பித்தல் செயற்பாட்டில் பல்வேறு உத்திகள் பயன்படுத்தப்படுகின்றன.  
கற்றல் செயற்பாட்டில் கிரகிக்கப்படுவதும் நினவிருத்தலும் குறித்துப் பல்வேறு கல்வியியலாளர்கள் தம் ஆய்வு முடிவுகளை முன்வைத்துள்ளனர். கற்றல் செயற்பாடொன்று நடைபெற்றுச் சற்று நேரத்திலிருந்து அதில் கணிசமான பங்கு மறந்து விடுகின்றது. பொதுவாக ஒரு சிறு பகுதி மட்டுமே மனதில் பதிந்து விடுகின்றது. இது குறித்த எபின்கவுஸ், போறியஸ் ஆகியோரின் ஆய்வுகள் முக்கியமானவை.
# நினைவாற்றல்

## எபின்கவுஸ், போறியஸ்ஆய்வுகள்

எபின்கவுஸ் (Ebbinghaus) 1885 இல் மேற்கொண்ட ஆய்வில் உணர்வு பூர்வமாக மனதில் நிறுத்த முடியாத 13 அட்சரங்களாலான 1200 சொற்களைக் கொண்ட நிரலொன்றை மாணவர் குழுக்களுக்கு மனனம் செய்ய வழங்கினார். குறித்த கால இடைவெளியில் நினைவில் நிலைநிறுத்தப்பட்டிருந்த வீதம் பதிவு செய்யப்பட்டது. இதே மாதிரியான ஒரு கற்கையை 1930ம் வருடம் போறியஸ் (Boreas) மேற்கொண்டார். இவர் 20 பாடசாலை மாணவர்களிடையே தனது ஆய்வை நடாத்தி அதன் சராசரியைப் பெற்றுக் கொண்டார். இது எபின்கவுஸின் பரிசோதனையை ஒத்ததாக இருந்தது. ஆயினும் போறியஸ் உணர்வூட்டலுடன் ஞாபகப்படுத்தக் கூடிய சொற்களைத் தன் ஆய்வுக்குப் பயன்படுத்தினார்.
# கோடு (வடிவவியல்)

வடிவவியலில் **கோடு** (அல்லது **நேர்கோடு**)(Line) என்பது கணக்கிடமுடியாத அளவுக்கு (தோராயமாக முடிவிலிக்குச் சமமாக) மிகச் சன்னமானதும் மிக நீளமானதுமான ஒரு வடிவவியல் உருவம் அல்லது பொருளாகும். அதாவது நீளமானதும் நேரானதுமான வளைகோடு, நேர் கோடு ஆகும். ஒரு நேர்கோட்டை வரையறுக்க இரண்டு புள்ளிகள் தேவை. அந்த இரண்டு புள்ளிகளுக்கு இடையேயான குறைந்த பட்ச தூரத்தின் பாதையில் நேர்கோடு அமையும். இரு கோடுகள் அதிக பட்சம் ஒரு புள்ளியில் தான் வெட்டி கொள்ள முடியும். இரு தளங்கள் அதிக பட்சம் ஒரு நேர்கோட்டில் தான் வெட்டி கொள்ள முடியும்.
# கோடு (வடிவவியல்)

## நேர்கோடுகள்

**நேர்க்கோடு** (நேர்கோடு) என்பது எல்லா இடத்திலும் ஒரே சாய்வு கொண்டுள்ள ஒரு கோடு. இடத்திற்கு இடம் சாய்வு மாறாது. துல்லியமாய் வரையறை செய்கையில், ஒரு நேர்க்கோடு என்பது பருமன் ஏதும் அற்ற ஒரே சாய்வோடு முழுநீளமும் நேராக இருக்கும் ஒரு கோடு.
யூக்கிளிடின் வடிவவியல் கணிதத்தின் படி எந்த இரு புள்ளிகளின் வழியாகவும் ஒரே ஒரு நேர்க்கோடு மட்டுமே செல்லும். எந்த இரு புள்ளிகளுக்கும் இடையே உள்ள மிகக்குறைந்த இணைப்பு, தொலைவு அல்லது நீளப் பாதை ஒரு நேர்க்கோடுதான்.
# கோடு (வடிவவியல்)

## நேர்க்கோட்டிற்கான கணித சமன்பாட்டு வழி விளக்கம்

ஓரு கார்ட்டீசியன் ஒப்பச்சுச் சட்டத்தில் வரையப்பட்ட எந்த ஒரு நேர்க்கோட்டையும் செயற்கூறு வழி ஒரு சமன்பாட்டால் விளக்கலாம்:  
:<math> y = mx + b \,</math>
மேலே உள்ள பொதுச் சமன்பாட்டில்:
: *m* என்பது நேர்க்கோட்டின் சாய்வைக் குறிக்கும்.
: *b* என்பது நேர்க்கோடு நெடுக்கு அச்சை (y-அச்சை) வெட்டும் தொலவு y-வெட்டு
: *x* என்பது கிடை அச்சின் (x-அச்சின்) வழி அளக்கப்படும் சாரா மாறி.
: *y* என்பது சார் மாறியால் மாறும் செயற்கூறு.  
மேற்கூறிய சமன்பாட்டில்:
:x என்னும் சார்பற்ற மாறி சுழியாக இருந்தால் ( x = 0), y = b.
: y = 0, என்றால், x = -b/m = x-வெட்டு.  
:m = - ( y-வெட்டு) / (x-வெட்டு) .  
:ஆகவே சாய்வு எனப்படுவது, கிடையாக x தொலைவு சென்றால், நேர்க்கோடானது எவ்வளவு உயர்கின்றது ( y அளவு என்ன) என்பதைக் குறிக்கும்.
:இக்கருத்துக்களைப் படத்தில் வரைந்து காட்டியுள்ள பல நேர்க்கோடுகளையும் அதற்கான சமன்பாடுகளையும் கொண்டு புரிந்து கொள்ளலாம்.
# கோடு (வடிவவியல்)

## நேர்கோட்டு சமன்பாடுகள்

### பொதுச் சமன்பாடு

நேர்கோட்டுச் சமன்பாட்டின் பொது வடிவம்:  
:**<math>Ax + By + C = 0</math>**,  
இங்கு A, B இரண்டும் ஒரே சமயத்தில் பூச்சியமாக இருக்காது.
# கோடு (வடிவவியல்)

## நேர்கோட்டு சமன்பாடுகள்

### இரு புள்ளிகள் வழி சமன்பாடு

(x<sub>1</sub>, y<sub>1</sub>) மற்றும் (x<sub>2</sub>, y<sub>2</sub>) என்ற இரு புள்ளிகள் வழிச் செல்லும் நேர்கோட்டின் சமன்பாடு:  
:**f(x) = y<sub>1</sub> + [(y<sub>2</sub> - y<sub>1</sub>) / (x<sub>2</sub> - x<sub>1</sub>)](x - x<sub>1</sub>)**,  
இங்கு x<sub>1</sub> மற்றும் x<sub>2</sub> வெவ்வேறாவவை. இவை சமமாக இருந்தால் சமன்பாடு பின்வருமாறு எளியதொன்றாகி விடும்.  
:<math>x = x_1</math>  
இப்பொழுது, இரண்டாவது புள்ளிக்கு அவசியமில்லாமல் போய்விடுகிறது.
# கோடு (வடிவவியல்)

## நேர்கோட்டு சமன்பாடுகள்

### சாய்வு - புள்ளி சமன்பாடு

<math>(a, b)</math> என்ற புள்ளி வழியே செல்வதும் சாய்வு(Slope) <math>m</math> கொண்டதுமான நேர்கோட்டின் சமன்பாடு:  
:**<math>y = m(x - a) + b</math>**.
# கோடு (வடிவவியல்)

## நேர்கோட்டு சமன்பாடுகள்

### சாய்வு - வெட்டுத்துண்டு சமன்பாடு

சாய்வு m மற்றும் y -வெட்டுத்துண்டு(Intercept) b  
:**<math>y = mx + b</math>**.
# கோடு (வடிவவியல்)

## நேர்கோட்டு சமன்பாடுகள்

### வெட்டுப்புள்ளி - வெட்டுப்புள்ளி சமன்பாடு

நேர்கோடானது x -அச்சை (a, 0) -புள்ளியிலும் y -அச்சை (0, b) -புள்ளியிலும் சந்தித்தால் அதன் சமன்பாடு.
:**<math>x/a + y/b = 1</math>**,  
இதனை,  
:**<math>xb + ya = ab</math>** எனவும் எழுதலாம். a மற்றும் b பூச்சியமாக இருந்தாலும் இவ்வடிவில் கணக்கிடுதல் சாத்தியமாகும்.
# கோடு (வடிவவியல்)

## மேலும் பார்க்க

- கோட்டுத்துண்டு
- வளைகோடு
- இயங்குவரை
- ஒரு புள்ளியிலிருந்து ஒரு கோட்டின் தூரம்
- தளம்
- பல்கோண வளைவரை
# இலங்கை பல்கலைக்கழக மானியங்கள் ஆணைக்குழு

**இலங்கை பல்கலைக்கழக மானியங்கள் ஆணைக்குழு** 1978ஆம் ஆண்டு திசம்பர் மாதம் 22ஆம் திகதி அன்று உருவாக்கப்பட்டது. இது இலங்கையில் 1978ஆம் ஆண்டு உருவான பல்கலைக்கழக சட்டத்தின் 16 ஆம் விதியின் கீழ் இயங்குகிறது. கல்விக்கான அரச பொது நிதி ஒதுக்கீடுகளை உயர் கல்வி நிறுவனங்களுக்குப் பங்கிடுவதும், உள்நாட்டு உயர் கல்வி நிறுவனங்களை குறித்த முறைமைக்கு ஏற்ப வழி நடத்துவதும் பல்கலைக்கழகங்களில் பட்டப்பயில் கற்கை நெறிகளுக்கு அனுமதிப்பதற்கான மாணவர்களை தெரிவு செய்வதுமே பல்கலைக்கழக மானியங்கள் ஆணைக்குழுவின் முக்கிய பணியாகும். இலக்கம் 20, வார்டு இடத்தில் இதன் பணியகம் அமைந்துள்ளது.
# இலங்கை பல்கலைக்கழக மானியங்கள் ஆணைக்குழு

## நோக்கம்

உள்நாட்டு உயர்கல்வி மற்றும் பல்கலைக்கழக கல்வி முறைமையின் உயர்தரத்தை உறுதிப்படுத்தலும், அனைத்துலக கல்வித் தரத்திற்கு ஏற்ப உருவாக்குவதும் பல்கலைக்கழக மானியங்கள் ஆணைக்குழுவின் நோக்கம் ஆகும்.
# இலங்கை பல்கலைக்கழக மானியங்கள் ஆணைக்குழு

## செயல் திட்டம்

இலங்கையின் உயர்கல்வித் துறையில் பெரும் வளர்ச்சியை ஏற்படுத்தி அதன் மூலம் தேசிய கல்வி வளத்தை பெருக்குவதும் உயர் கல்வி நிறுவனங்கள் வழியாக தகுதியுள்ள சிறந்த மனித வளத்தை உருவாக்கி ஆராய்ச்சி மற்றும் ஆளணியை மேம்படுத்துவதும் இதன் நோக்கமாகும்.
# இலங்கை பல்கலைக்கழக மானியங்கள் ஆணைக்குழு

## பணிகள்

ஆணைக்குழுவின் முதன்மைச் செயற்பாடுகள்:  
- உயர் கல்விக்கான வளங்கள் மற்றும் நிதியை உயர் கல்வி நிறுவனங்களுக்கு ஒதுக்குதல்.
- பல்கலைக்கழக கல்வி முறைகளை திட்டமிடலும் மேற்பார்வை செய்தலும்.
- கல்வித் தகுதிகளை மேற்பார்வை செய்தல்.
- உயர் கல்வி நிறுவனங்களை மேலாண்மை செய்தல்
- பட்டப்பயில் கற்கை நெறிகளுக்குச் சேர்ப்பதற்கான மாணவர்களை தெரிவு செய்வது.
# இலங்கை பல்கலைக்கழக மானியங்கள் ஆணைக்குழு

## ஆணைக்குழு உறுப்பினர்கள்

இதன் உறுப்பினர்கள் தலைவரால் நியமிக்கப்படுவர்:  
- பேரா. S. V. D. G. காமினி சமரநாயக்க -தலைவர்
- பேரா. M. T. M. ஜிப்ரி - துணைத் தலைவர்
- பேரா. கார்லோ பொன்சேகா - ஆணைக்குழு உறுப்பினர்
- பேரா. ரோகன் ராஜபக்ச - ஆணைக்குழு உறுப்பினர்
- பேரா. S. K. சிற்றம்பலம் - ஆணைக்குழு உறுப்பினர்
- பேரா. S. B. S. அபயகோன் - ஆணைக்குழு உறுப்பினர்
- வித்தியஜோதி பேரா. H. ஜனக தே சில்வா - ஆணைகுழு உறுப்பினர்
# இலங்கை பல்கலைக்கழக மானியங்கள் ஆணைக்குழு

## அங்கீகரிக்கப்பட்ட கல்வி நிறுவனங்கள்

### தேசிய பல்கலைக்கழகங்கள்

- கொழும்பு பல்கலைக்கழகம்
- University of Colombo School of Computing
- Institute of Indigenous Medicine
- Institute of Worker's Education
- e National Institute of Library and Information Scienc
- National Center for Advanced Studies in Humanities & Social Sciences [http://www.ugc.ac.lk/policy/approved_cadre/cardre%202007/NCAS2007.pdf ]
- Institute of Biochemistry, Molecular Biology and Biotechnology (IBMBB)
- Postgraduate Institute of Medicine, Colombo
- Sri Palee Campus
- பேராதனைப் பல்கலைக் கழகம்
- Postgraduate Institute of Science, Peradeniya
- Postgraduate Institute of Agriculture, Peradeniya
- ஸ்ரீ ஜெயவர்த்தனபுரப் பல்கலைக் கழகம்
- களனிப் பல்கலைக்கழகம்
- Gampaha Wickramaracchi Institute of Ayurvedic Medicine
- Postgraduate Institute of Pali & Buddhist Studies, Colombo
- மொறட்டுவப் பல்கலைக்கழகம்
- Institute of Technology, Moratuwa
- யாழ்ப்பாணப் பல்கலைக்கழகம்
- University of Vavuniya
- ருகுண பல்கலைக் கழகம்
- இலங்கை திறந்த பல்கலைக்கழகம்
- கிழக்குப் பல்கலைக்கழகம்
- Swamy Vipulananda Institute of Aesthetic Studies
- திருகோணமலை வளாகம்
- ரஜரட பல்கலைக்கழகம்
- சபரகமுவ பல்கலைக்கழகம்
- ஊவா வெல்லசை பல்கலைக்கழகம்
- வயம்ப பல்கலைக்கழகம்
- University of the Visual & Performing Arts
- இலங்கை தென்கிழக்குப் பல்கலைக்கழகம்
- National Center for Advanced Studies
# இலங்கை பல்கலைக்கழக மானியங்கள் ஆணைக்குழு

## உயர் கல்வி நிறுவகங்கள்

;இளநிலை, முதுநிலை பட்டப்படிப்புகள்
- Sri Lanka Institute of Information Technology  
;இளநிலை பட்டப்படிப்புகள் மட்டும்
- Institute of Technological Studies
- Institute of Surveying and Mapping
- Aquinas College of Higher Studies
- National Institute of Social Development
- National Institute of Business Management
# இலங்கை பல்கலைக்கழக மானியங்கள் ஆணைக்குழு

## மேலதிக இணைப்பு

- இலங்கைப் பல்கலைக்கழகங்கள்
# இந்திய அரசியலமைப்பிலுள்ள அடிப்படைக் கடமைகள்

இந்திய அரசியலமைப்புச் சட்டம், அடிப்படைக்கடமைகள் என பின்வருவனவற்றை என, பகுதி 4 அ-இல் கூறுகிறது.இந்த அடிப்படைக் கடமைகள் என்ற பகுதி 1976-ம் ஆண்டில்தான் இந்திய அரசியலமைப்பில, இரசிய அரசியலமைப்பினைப் பார்த்து சேர்க்கப்பட்டது.
1. தேசியக்கொடியையும்,தேசிய கீதத்தையும் மதித்து நடக்க வேண்டும்.
1. எல்லா குடிமக்களும் அரசியல் சட்டத்தை மதித்து பேண வேண்டும்.
1. சுதந்திரத்திற்காகப் போராடிய நமது தலைவர்களை அனைவரும் பின்பற்றி நடக்க வேண்டும்.
1. எல்லா குடிமக்களும் நாட்டைப் பாதுகாக்க வேண்டும். நாட்டுக்காக தேவைப்படும் போது சேவை செய்ய தயாராக இருக்க வேண்டும்.
1. அனைவரும் சாதி,மத,மொழி,இன,எல்லை கடந்த சகோதர மனப்பான்மையை உருவாக்க வேண்டும்.
1. நமது பழம் பெருமை மிக்க பாரம்பரியத்தை காக்க வேண்டும்.
1. காடுகள், நதிகள்,ஏரிகள் உள்ளிட்ட இயற்கையும் வன விலங்குகளையும் பாதுகாக்க வேண்டும்.
1. அறிவியல்,மனிதாபிமானம்,சீர்திருத்த உணர்வுகளை வளர்க்க வேண்டும்.
1. வன்முறையைத் தவிர்த்து அரசு சொத்துக்களை பாதுகாக்க வேண்டும்.
1. குழந்தைகளின் பெற்றோரோ அல்லது பாதுகாவலரோ, தமது குழந்தைகளுக்குக் கல்வி வாய்ப்புகளை 6-14 வயதுக்குள் தர வேண்டும்.
# மீன் வகைகள் பட்டியல்

அ | ஆ | இ | ஈ | உ | ஊ | எ | ஏ | ஐ | ஒ | ஓ | ஃ
க | ங | ச | ஞ | ட | ண | த | ந |ப | ம | ய | ர | ல | வ | ழ | ள | ற | ன
__NOTOC__
# மீன் வகைகள் பட்டியல்

## அ

- அறுக்குளா – kingfish – seer fish – Spanish mackerel
- அவுரி - Channa Marulius
- அம்புட்டன் வாழ - Chitala Chitala
- அனுவ மீன்- Diploprion Bifasciatum
- அடுக்குப்பல் சுறா – Hemipristis Elongata
- அவிலி(அவீலீ) – Liza
- அமட்டீகாட்டீ– Mene Maculata
- அம்பட்டண் கத்தி- Notopterus Notopterus
- அதவாழன் திருக்கை– Pistanachus Sephen
- அகலை – Rastralliger Kanagurta
- அசலை
- அடல்
- அனை
- அமீனீ உளுவை – Rhicodon Typus
- அடுக்குப்பல் சுறா– Snaggletooth shark
- அயிரை மீன் – நொய் – Loach
- அஞ்சாலை – கடல் பாம்பு – Moray Eel
- அதல் – Halibut
- அயிலை – Dolphin fish
- அரணை மீன் – தும்பிலி – Lizard Fish
# மீன் வகைகள் பட்டியல்

## ஆ

- ஆட்கான்டி - Barillius Gatensis
- ஆற்றிறால் - Scampi
- ஆற்று மீன் - River Fish
# மீன் வகைகள் பட்டியல்

## இ

- இருங்கெளுத்தி - Plotosus Canius
- இப்பி - Mollusc
- இறால் குஞ்சு - Juvenile Prawn
- இறால் கோது- Prawn Shell
- இறால் வகைகள்- Prawns and Shrimp
# மீன் வகைகள் பட்டியல்

## உ

- உயிர் நண்டு-Live Crab
- உயிர் மீன் - Live Fish
- உளுவை - Green Saw Fish- Small Tooth Saw Fish
# மீன் வகைகள் பட்டியல்

## ஊ

- ஊசிக்கணவாய்-Squid
- ஊசிக்கவலை - Deepbody Sardine
- ஊசிப்பாரை -Big Eye Trevally - Dusky Trevally
- ஊட்டான்- Mojarras
- ஊரி - சோகி - Sea Snail
# மீன் வகைகள் பட்டியல்

## எ

- எலிச்சூரை -Frigate Tuna
- ஏரல்- கிளிஞ்சில் - Bivalve
# மீன் வகைகள் பட்டியல்

## ஒ

- ஒட்டி
# மீன் வகைகள் பட்டியல்

## ஓ

- ஓரா = Rabbit Fish
- ஓட்டுக் கணவாய் = Cuttlefish
- ஓலைவாளை = Scabbard Fish
# மீன் வகைகள் பட்டியல்

## க

- கட்லா - Catla, இந்தியப் பெருங்கெண்டை மீன்களில் ஒன்று.
- கயல்
- கருமுறைச்செல்வி
- கருந்திரளி
- கருங்கண்ணி
- கலவாய்
- கடல்விரால்
- கானாங்கெளுத்தி= Mackerel
- காரல் மீன்
- காரப்பொடி
- கிழக்கன்
- கீச்சான் - Terapon Jarbua
- கீச்சான் –Tiger Fish
- கிளி மீன்
- கீரி மீன்- Amblygaster Clupeoides
- கீளி மீன்
- குஞ்சுப்பாரை
- குதிப்பு- False Trevally (*Lactarius Spp.*). வட தமிழகத்தில் சுதும்பு என வழங்கப்படுகிறது.
- கும்புளா
- கும்டுல்- Scoplopsis Taeniopterus
- கூந்தா
- கூரல்
- கெலவல்லா
- கெழுத்தி- Catfish (பொதுப் பெயர்)
- கெளிறு
- கெண்டை- Carp (பொதுப் பெயர்)
- கொடுவா- Asian Sea bass, Called as Barramundi in Australia.
- கொண்டை - Salmon
- கொய்
- கோலா மீன்- Coromandel Flying Fish
- கோரோவா- Blotched Croaker, Nibea Maculata
- கோர சுறா- Broad fin Shark, Lamiopsis Temminckii
- கோலா -Hirundichthys Coromandelensis
- கடல் நாய் - Seal
- கடல் நட்சத்திரம்-Brittle Star
- கடல் பசு- Sea Cow- Manatee
- கடல் முட்டை - கடலப்பம் - Jellyfish
- கடல் முள்ளி -Sea Urchin
- கடல் விரால்-Gobia -Black Kingfish
- கடலட்டை - Sea Cucumber - Beche-De-Mer
- கடவரை - கடல் விரால் - Black Kingfish - Cobia
- கடற்சிப்பி - Sea Shell
- கண்டல்- Threadfin Bream
- கண்ணாடிக் காறல்- கண்ணாடிக் காரல் - Moonfish
- கணவாய் மை -Cuttlefish Ink
- கதம்ப இறால்-Kuruma Shrimp
- கயல் = கெண்டை-Carp
- கருங்கற்றளை-Greyfin Croaker
- கருந்திரளி - Sheepshead
- கருவண்டன் - கருவண்டிறால் - வரி இறால்- Tiger Prawn
- கருவாளை- Whitefin Wolf Herring
- கருவௌவால் -கருவாவல் - Black Pomfret
- கரை மீன் - Shore Fish
- கல்லாரல்- Spiny Eel
- கல்லிறால்- King Prawn
- கலவாய் -Grouper-Reef Cod
- கழி நண்டு -களி நண்டு = சேற்று நண்டு-பச்சை நண்டு-Green Crab - Mud Crab
- களுவாய் - Granulated Shovel Nose Ray
- கற்றளை -Croaker
- காலா - Salmon-Threadfin
- காறல் - காரல்- பொடி மீன் - Pony Fish- Silver Belly
- கானாங்கெளுத்தி- Mackerel
- கிழங்கான் - Whiting
- கிளாத்தி - Triggerfish
- கிளிச்சல்- Scad
- கிளிஞ்சில் - Bivalve
- கீரி மீன் - Round Fish
- கீரைமீன் -Yellowfin Tuna
- கீளி = கீச்சான்-மொண்டொழியன் - Tiger Perch
- குண்டன் சுறா- Black Tip Shark
- குதிப்புக்காறல்- குதிப்புக்காரல்- Butterfish
- கும்புளா -Blue Runner
- குமரிச் சுறா -zebra shark
- குருவித் திருக்கை - வௌவால் திருக்கை-Spotted Eagle Ray
- குழிக்காறல் -Splendid Ponyfish
- குளத்து மீன் - நன்னீர் மீன்- Pond Fish - Fresh Water Fish
- கூனிப் பாரை - Cleftbelly Trevally
- கூனிறால்= Paste Shrimp
- கெளுத்தி-கெளிறு -சுங்கன் - Catfish
- கொட்டிலி- Dart
- கொடுவா - Barramundi- Sea Bass - Sea Perch
- கொப்பரன் - Black Marlin
- கொம்பன்சுறா - உழவாரச்சுறா = Hammerhead Shark
- கொம்புத் திருக்கை- கொடுவாத் திருக்கை -Giant Devil Ray
- கொய் = நுணலை-Gizzard Shad
- கொள்ளுக் கலவாய் - Comet Grouper
- கொறுக்கை- Grunter
- கோலா = Moustached Anchovy
- கோலாக்கெண்டை-Grease Carp - Reba Carp
- கோழி மீன் - Surgeon Fish
# மீன் வகைகள் பட்டியல்

## ச

- சங்கரா
- சாம்பல் மீன் - Grey Mullet
- சாளை - Sardines
- சிறையா
- சுறா- Shark
- சுதும்பு- False Trevally (*Lactarius* Spp.) தென் தமிழகத்தில் குதிப்பு என்று அழைக்கப்படுகிறது
- சூரைமீன் - Tuna
- சூடை- Sardines
- சூடைவலை
- செவ்விளை - Red Snapper
- சீலா மீன் - தென் தமிழகத்தில் Seer Fish, வட தமிழகத்தில் Barracuda; தென் தமிழகத்தில் நெய்மீன் என்றும் அழைக்கப்படுகிறது
- சாதாக்கெண்டை மீன் - Common Carp
- செம்மீன் - Shrimp or Prawn, இறால் அல்லது எரா என்று பரவலாக அழைக்கப்படுகிறது. முதுகெலும்பில்லா க்ரஸ்டீசியா வகையைச் சேர்ந்தது. மீன் அல்ல.
- சிலேபி - Tilapia
# மீன் வகைகள் பட்டியல்

## ட

- டொல்பின் இது பாலூட்டி. மீன் அல்ல.
# மீன் வகைகள் பட்டியல்

## த

- திருக்கை – Skates and Rays
- திரளி
- திமிங்கலம்- Whale (பாலூட்டி; மீன் வகையல்ல)
- திலாப்பியா - Tilapia
- தளபொத்து
# மீன் வகைகள் பட்டியல்

## ந

- நவரை
- நெத்திலி - Anchovy
# மீன் வகைகள் பட்டியல்

## ப

- பாரை மீன்
- பாலை மீன்
- பால் மீன்
- பளயா
- புல் கெண்டை மீன் - Grass Carp
- பன்னா மீன்
- பெரும் திருக்கை- Sting ray
- பொறுவா - Thryssa Malabarica
- பங்காஸ்
# மீன் வகைகள் பட்டியல்

## ம

- மணலை
- முரல் மீன்
- மண்ணா- Elops machnata
- மிர்கல் மீன் மிர்கால், மிருகால்- Mrigal, இந்தியப் பெரும் கெண்டைகளில் ஒன்று
- மத்தி மீன்
- முண்டான்
# மீன் வகைகள் பட்டியல்

## ர

- ரோகு - Rohu, இந்தியப் பெருங் கெண்டைகளில் ஒன்று.
# மீன் வகைகள் பட்டியல்

## வ

- வங்கவராசி பொம்பிலி = Bombay duck
- வண்டிறால் = Marine Shrimp
- வரிக் கற்றளை = Spotted Croaker = Sin Croaker
- வரியிறால் = Flower Shrimp
- வலை மீன் = Fish Caught with a Fishing Net
- வழுக்குச்சுறா = Yellow Dog Shark
- வளை நண்டு = குழி நண்டு = Hole Crab
- வால் முறி = Tail End Fish Slice
- வாளை = Wolf Herring
- வாளை மீன் - SWORD-FISH
- வஞ்சிரம் - Seer Fish or Spanish mackerel; தென் தமிழகத்தில் சீலா என்றும் நெய்மீன் என்றும் அழைக்கப்படுகிறது
- வவ்வால் மீன் - Pomfret, தென் தமிழகத்தில் வாவல் என்று வழங்கப்படுகிறது
- வளையாமீன்
- வாளை மீன் - Belt Fish or Ribbon Fish.
- விளை - Emperor Fish
- விரால் மீன் - நன்னீரில் வாழும் Murrel அல்லது Snakehead மீன்; உவர் நீரில் வாழும் Cobia
- விலாங்கு - Eel
- வீச்சு மீன் = Fish Caught with a Cast Net
- வீச்சு வலை = Cast Net
- வெங்கடைப் பாரை = Horse Mackerel
- வெங்கண்ணி = உல்லம் = Shad
- வெண்கெண்டை = White Carp
- வெண்கெளிறு = White Catfish
- வெண்ணெய்த்தோலி = Smelt
- வெள்ளிக்கெண்டை மீன் - Silver Carp, சீனப் பெருங் கெண்டை மீன்களில் ஒன்று
- வெள்ளைக்கிழங்கா
- வெள்ளை அரிஞ்சான் - Cirrhinus Cirrhosus
- வெள்ளி அரிஞ்சான் - Encheliophis Homei
- வெள்ளை வௌவால் = வெள்ளை வாவல் = White Pomfret
- வெள்ளை இறால்= White Shrimp
- வௌவால்மீன்= வாவல்மீன் = Pomfret
- வேளா = Sawfish
- வேளாச்சுறா = Small Toothed Saw Fish
- வேளா --jack fish
# மீன் வகைகள் பட்டியல்

## ஆதாரங்கள்

- ந. சந்திரகுமார். (200). *பிரயோக உயிரியல்*. மட்டக்களப்பு: ராஜாஸ் புத்தக நிலையம்.
# முல்க் ராஜ் ஆனந்த்

**முல்க் ராஜ் ஆனந்த்** (அக்டோபர் 12, 1906-செப்டம்பர் 28, 2004) ஆங்கிலத்தில் எழுதிய ஓர் இந்திய நாவல் ஆசிரியர் ஆவார். இவரின் படைப்ப்புக்கள் அனைத்தும் பழங்கால இந்தியாவின் சமூக ரீதியாக பிந்தங்கிய மக்களின் வாழ்வியலை சித்தரிக்கும் விதமாக அமைந்திருக்கும். இந்திய -ஆங்கில இலக்கியத்தின் முன்னோடியாகத் திகழ்கிறார். மேலும் முல்க் ராஜ் ஆனந்த், ஆர். கே. நாராயணன், அகமது அலி மற்றும் ராஜா ராவ் ஆகியோர் தான் முதன்முதலில் இந்தியாவை மையப்படுத்தி ஆங்கிலத்தில் எழுதினர். இதன் மூலம் எழுத்துலகில், உலக அளவில் இந்தியப் படைப்புகளுக்கான ஒரு இடத்தைப் பெற்றுத் தந்தது. ஆனந்தின் புதினம் (இலக்கியம்), சிறுகதைகள் ஆகியவை சமூக ரீதியாக ஒடுக்கப்பட்ட மக்களின் வாழ்க்கையில் உள்ள வறுமை, அவர்கள் எவ்வாறு சுரண்டப்படுகிறார்கள் மற்றும் அவர்களின் இடர்பாடுகள் போன்றவற்றைப் பற்றியே அமைந்திருக்கும். மேலும் பஞ்சாபி மற்றும் இந்துசுத்தானி மொழி ஆகிய மொழிகளில் உள்ள மரபுத்தொடரை ஆங்கில இலக்கியங்களில் முதலில் பயன்படுத்தியவரும் இவர்தான். இந்தியாவின் மிக உயரிய விருதுகளில் ஒன்றாகக் கருதப்படும் பத்ம விபூசன் விருதினைப் பெற்றுள்ளார்.
# முல்க் ராஜ் ஆனந்த்

## ஆரம்பகால வாழ்க்கை, கல்வி

முல்க்ராஜ் ஆனந்த் டிசம்பர் 12, 1905 ஆம் ஆண்டில் பெசாவர் தற்போது பாகித்தான் நாட்டில் உள்ளது. இவர் அமிருதசரச உள்ள கல்சா கல்லூரியில் 1924 இல் பட்டம் பெற்றார்
# முல்க் ராஜ் ஆனந்த்

## தொழில்

முல்க் ராஜ் ஆனந்தின் இலக்கிய வாழ்க்கையின் உந்துதலாக அவருடைய குடும்பத்தின் இன்னல்களும், சில சாதிய அமைப்புகளின் செயல்பாடுகளும் காரணமாக இருந்தன். இவருடைய முதல் கட்டுரை தற்கொலை செய்துகொண்ட இவரது அத்தையைப் பற்றியதாகும். இவரது அத்தை ஒரு முஸ்லிம் பெண்ணிற்கு உணவை பகிர்ந்த காரணத்தினால் அவர்களுடைய குடும்பத்திலிருந்து விலக்கி வைக்கப்பட்டவர். இவருடைய முதல் புதினம் தீண்டாமை (அன்டச்சபில்) 1935 இல் வெளியானது. இது இந்தியாவில் தீண்டாமை சமூகத்தில் உள்ள ஒரு நபரின் அன்றாட வாழ்வைப் பற்றியதாகும். பக்கா எனும் கழிவறையை சுத்தம் செய்யும் வேலைசெய்யக்கூடிய நபரின் ஒருநாள் வாழ்க்கையை மையமாக வைத்து இதனை உருவாக்கியிருப்பார்.  
இந்தப் புதினம் ஆனந்திற்கு அங்கீகாரத்தை ஏற்படுத்தித் தந்தது. மேலும் இந்தியாவின் சார்லஸ் டிக்கின்ஸ் எனப் புகழப்பட்டார். மேலும் இதன் அறிமுக உரையை இவரது நண்பரான ஈ. எம். ஃபார்ஸ்டர் எழுதினார். அதில் சுற்றி வளைத்துப் பேசல், சொல்லாட்சித் திறன் ஆகியவற்றைத் தவிர்த்துப் பார்த்தால் இதன் கருவானது நேரடியாக இதயத்திற்குச் சென்று அதில் இருக்கும் மன அழுக்குகளை நீக்கி அதனை சுத்தம் செய்கிறது எனக் கூறியுள்ளார்.
# முல்க் ராஜ் ஆனந்த்

## பிற்கால வாழ்க்கை

ஆனந்த் சிரின் வஜிஃப்தார் எனும் மரபார்ந்த நடனக் கலைஞரைத் திருமணம் புரிந்தார்.  
தனது தொன்னூற்று எட்டாம் அகவையில் நுரையீரல் அழற்சி நோயினால் புனேவில் செப்டம்பர் 28, 2004 இல் காலமானார்.
# முல்க் ராஜ் ஆனந்த்

## புதினங்கள்

- அன்டச்சபில் (தீண்டாமை) – 1935
- கூலி- 1935
- இரண்டு இலைகளும் ஒரு மொட்டும்-1937
- திராமம்- 1939
- கருப்பு நீரின் மறுபக்கம்- 1939
- வாள் மற்றும் கொடுவாள்- 1942
- பெரிய இதயம்- 1945
- இந்திய இளவரசியின் தனிப்பட்ட வாழ்க்கை- 1953
- பயணம் (அ) சாலை – 1961
# ராஜா ராவ்

**ராஜா ராவ்** (நவம்பர் 8, 1908-ஜூலை 8, 2006) ஆங்கிலத்தில் புதினம் (இலக்கியம்) மற்றும் சிறுகதைகள் எழுதிய இந்திய எழுத்தாளர், பேராசிரியர் ஆவார். இவரின் படைப்புகள் மீவியற்பியல் தாக்கத்தை அதிகம் கொண்டிருக்கும். 1960 இல் இவரின் பாம்பும் கயிறும் என்ற பெயரில் எழுதிய சுயசரித புதினமானது ஐரோப்பா மற்றும் இந்தியா ஆகிய நாடுகளில் இருக்கும் ஆன்மீக நம்பிக்கை பற்றிய கருத்துகளைக் குறித்து இருந்தது. 1988 ஆம் ஆண்டில் இலக்கியத்திற்கான சர்வதேச நியஸ்தாத் விருது பெற்றார். தனது பல்வேறு எழுத்துப் படைப்புகளின் மூலம் இந்திய இலக்கியத்திற்குமட்டுமல்லாது உலக இலக்கியத்திலும் பங்காற்றியுள்ளார். 1969 இல் சாகித்திய அகாதமி விருது பெற்றார்.
# ராஜா ராவ்

## வாழ்க்கை வரலாறு

### ஆரம்பகால வாழ்க்கை

ராஜா ராவ் அவர்கள் நவம்பர் 8, 1908 இல் ஹாசன், கருநாடகத்தில் பிறந்தார். இவர் ஸ்மார்த்தம் பிராமணர் வகுப்பைச் சார்ந்தவர் ஆவார்.இவருடைய பெற்றோருக்கு 9 குழந்தைகள். இவர்களில் ராஜா ராவ் தான் மூத்தவர். இவருக்கு ஏழு சகோதரிகளும் யோகேஷ்வர ஆனந்தா எனும் சகோதரனும் உள்ளனர். இவருடைய தந்தை பெயர் எச். வி. கிருஷ்ணசுவாமி கர்நாடகாவின் தாய்மொழியான கன்னட மொழியை ஐதராபாத்து (இந்தியா) நிசாம் கல்லூரியில் கற்பித்தார். இவருடைய தாயார் கௌரம்மா , ராஜா ராவுக்கு நான்கு வயதாக இருக்கும் போது இறந்தார்.  
நான்கு வயதாக இருக்கும் போது இவருடைய தாயார் இறந்ததால் அவருடைய தாயின் பாதிப்பு இவருடைய பெரும்பாலான படைப்புகளில் காணப்படுகிறது. ஒரு தாயும் ஆதரவற்றோர் இல்லமும் இவரது கதையில் இடம்பெறுகிறது. இவருடைய மற்றொரு தாக்கம் இவருடைய தாத்தா இவர் ஹாசனில் ராவுடன் இவருடன் இருந்தவர். இவர்கள் இருவரின் தாக்கமும் இவருடைய படைப்புகளில் நிறைந்திருக்கும்.  
ராவ் ஐதராபாத்திலுள்ள மதராசா- இ- அலியா எனும் முஸ்லிம் பள்ளிக்கூடத்தில் பயின்றார். பள்ளிப்படிப்பை முடித்த பிறகு 1927 ஆம் ஆண்டில் கல்லூரிப் படிப்பிற்காக நிசாம் கல்லூரியில் சேர்ந்தார்.உசுமானியா பல்கலைக்கழகத்தில் அகமது அலியின் நண்பரானார். சென்னைப் பல்கலைக்கழகத்தில் ஆங்கிலம் மற்றும் வரலாறு பிரிவுகளில் பட்டம் பெற்றதன் மூலம் 1929 ஆம் ஆண்டில் ஐதராபாத்து அரசின் வெளிநாடு சென்று கல்வி கற்பதற்கான ஆசிய கல்வி உதவித் தொகையைப் பெற்றார்.  
ராவ் மேற்படிப்பிற்காகப் பிரான்சில் உள்ள மான்ட்பெல்லர் பல்கலைக்கழகம் சென்றார். பின்பு பாரிசில் உள்ள, சோர்போன் சென்று பிரெஞ்சு மொழி மற்றும் இலக்கியம் பயின்றார். 1931 இல் தனக்கு மான்ட்பெல்லரில் பிரஞ்சு மொழி கற்றுக் கொடுத்த கமில் மவுலை திருமணம் செய்தார். 1939 வரை தான் அந்தத் திருமண பந்தம் நீடித்தது. ராவ் தனது முதல் கதையை பிரெஞ்சு மொழி மற்றும் ஆங்கிலத்தில் வெளியிட்டார். 1931-1932 ஆம் ஆண்டுகளுக்கிடையில் ஜெயா கர்நாடகா என்ற புகழ்பெற்ற பத்திரிகையாளருக்காக நான்கு கட்டுரைகளை கன்னட மொழியில் எழுதினார்.
# ராஜா ராவ்

## புதினங்கள்

கந்தபுரம் (1938). நாகமும் கயிறும் (1960). வில்லியம் சேக்சுபியரும் பூனையும் :இந்தியாவின் கதை (1965). தோழர் கிரில்லோவ் (1976) . சதுரங்க வல்லுநரும் அவருடைய நகர்த்தல்களும் (1988)
# ராஜா ராவ்

## விருதுகள்

1964 ஆம் ஆண்டில் சாகித்திய அகாதமி விருதினைப் பெற்றார். 1969 இல் இந்திய அரசின் மூன்றாவது மிக உயரிய விருதாகக் கருதப்படும் பத்ம பூசண் விருது பெற்றார். 1988 ஆம் ஆண்டில் இலக்கியத்திற்கான சர்வதேச நியஸ்தாத் விருது பெற்றார். 2007 இல் இந்திய அரசின் இரண்டாவது மிக உயரிய விருதான பத்ம விபூசண் விருதினைப் பெற்றார்.
# மருது பாண்டியர்

**மாமன்னர் மருது பாண்டியர்** எனப்படும் மருது சகோதரர்கள் ஆங்கிலேயரை எதிர்த்து தமிழ்நாட்டில் விடுதலைப் போராட்டத்தை தொடங்கியவர்கள். ஆங்கிலேயரைத் தமிழ் மண்ணிலிருந்து விரட்ட 1785 முதல் 1801 இறுதி வரை ஆயுதம் தாங்கிப் போராடினார்கள். பெரிய மருது, சின்ன மருது எனப்படும் இவர்கள் ஆங்கிலேயருக்கு எதிராகப் போராடிய அனைத்திந்திய குழுக்களையும் ஒன்றிணைத்துத் திரட்ட முயன்ற போதுதான் ஆங்கிலேயரின் அதிருப்திக்கும் கோபத்திற்கும் ஆளானார்கள். இவர்களது களம் சிவகங்கைச் சீமையைச் சேர்ந்த காளையார்கோயில் ஆகும்.  
ஆங்கிலக் கிழக்கிந்தியக் கம்பெனியரால் 1801 அக்டோபர் 24 இல் திருப்பத்தூரில் இவ்விருவரும் தூக்கிலிடப்பட்டனர். மருது பாண்டியர்களை ஆங்கிலேயர்களால் பிடிக்க முடியவில்லை. காளையார் கோவிலை தகர்ப்பேன்; நாட்டு மக்களை கொல்வது என ஆங்கிலேயர்கள் எடுத்த தகவலால் மருது பாண்டியர்கள் சரணடைந்து தூக்கிலிடப்பட்டனர்.
# மருது பாண்டியர்

## வாழ்க்கைக் குறிப்பு

இன்றைய விருதுநகர் மாவட்டம், நரிக்குடிக்கு அருகில் உள்ள முக்குளம் என்ற கிராமத்தில் வாழ்ந்த மொக்க பழநியப்பன் என்பவருக்கும், அவரது மனைவி ஆனந்தாயி என்ற பொன்னாத்தாள் என்பவருக்கும் மகனாக 1748 திசம்பர் 15 இல் மகனாகப் பிறந்தவர் பெரிய மருது பாண்டியர். ஐந்து ஆண்டுகள் கழிந்து 1753 ஏப்ரல் 20 இல் சின்ன மருது பாண்டியர் பிறந்தார். பெரிய மருது பாண்டியர் வெள்ளை நிறத்துடன் இருந்ததால் வெள்ளை மருது பாண்டியர் என்ற பெயரும் உண்டு. பெரிய மருதுவை விட உயரத்திற் சிறியவராக இருந்ததால் இளைய மருது சின்ன மருது பாண்டியர் என்று அனைவராலும் அழைக்கப்படலானார்.  
இவ்விருவரும் சிவகங்கைச் சீமையின் அரசர் முத்து வடுகநாதரின் போர்ப்படையில் வீரர்களாகச் சேர்ந்து தமது திறமையை நிரூபித்தனர். இவர்களின் வீரத்தை கண்டு மெச்சிய மன்னர் முத்து வடுகநாதர் மருது சகோதரர்களை தன் படையின் முக்கிய பொறுப்புக்களில் நியமித்தார்.
# மருது பாண்டியர்

## சிவகங்கைச் சீமை மீட்பு

ஆற்காடு நவாப் வரி வசூலை ஆங்கிலேயருடன் பங்கிட்டுக் கொள்வதாக ஒப்பந்தம் செய்து கொண்ட ஜோசப் ஸ்மித் தலைமையிலான கம்பெனிப் படை 1772 இல் இராமநாதபுரத்தைக் கைப்பற்றிய பின் உடனடியாகச் சிவகங்கை மீது போர் தொடுத்தது. இந்த திடீர் தாக்குதலை எதிர்பாராத அரசர் முத்து வடுகநாதர் காளையார் கோவில் போரில் பலியானதால் அவரது பட்டத்தரசி வேலுநாச்சியார், மகள் வெள்ளச்சி, அமைச்சர் தாண்டவராயன் பிள்ளை, மருது சகோதரர்கள் ஆகியோர் திண்டுக்கல் அருகே விருப்பாட்சி காட்டுக்குத் தப்பிச் செல்கின்றனர்.  
1772 இற்குப் பிறகு காட்டில் மறைந்து வாழ்ந்த மருது சகோதரர்கள் தமது கிளர்ச்சியை 1779 இல் தொடங்கி ஆற்காட்டு நவாப், தொண்டைமான், கும்பினியார் ஆகியோரின் படைகளை வெற்றி கொண்டு 1780 இல் சிவகங்கைச் சீமையை மீட்டு வேலு நாச்சியாரை மீண்டும் அரியணையில் அமர்த்தினர். இந்தப் போர் சோழவந்தானில் தொடங்கி சிலைமான், மணலூர், திருப்புவனம், முத்தனேந்தல் என நடைபெற்று கடைசியாக மானாமதுரையில் போர் பயிற்சியே பெறாத சுதந்திர தாகமிக்க மக்களின் உதவியோடு போர் வெற்றி பெற்றது. மேற்கில் திண்டுக்கல்லிலிருந்து தக்க சமயத்தில் வந்த ஹைதர் அலி யின் படையும் வெற்றிக்கு உதவியது. வேலு நாச்சியாரை மீண்டும் ஆட்சியில் மருதுபாண்டிய சகோதரர்கள் அமர வைத்தனர்.
# மருது பாண்டியர்

## வழிபாட்டுத் தலங்களும் சமய ஒற்றுமையும்

மருது சகோதரர்களின் ஆட்சி மத ஒற்றுமை, நல்லிணக்கம் ஆகியவற்றுக்குக் குறிப்பிடத்தக்கதாக அமைந்தது. இவர்கள் முஸ்லிம்களுக்கும் கிறித்தவர்களுக்கும் வழிபாட்டு இடங்களை அமைத்துக் கொடுத்தனர்.  
இவர்கள் காளையார் கோவில் கோபுரத்தைக் கட்டியதுடன் குன்றக்குடி, திருமோகூர் கோயில்களுக்கும் திருப்பணி செய்தனர்.  
மானாமதுரையில் உள்ள ஆனந்தவல்லி அம்மன் உடனுறை சோமநாதர் கோயிலுக்கு கோபுரம் கட்டித் தேரும் செய்தளித்துள்ளனர். மருது பாண்டியர்கள் கேட்டுக் கொண்டதற்கு இணங்க இத்திருக்கோயிலின் பெருமை பற்றிப் சிவகங்கைக் கவிஞர் வேதாந்தம் சுப்பிரமணியம் வானர வீர மதுரைப் புராணத்தை இயற்றியுள்ளார். இந்நூலின் இறுதி பாடல் மருது சகோதரர்களை “*யதுகுல மருது பூபன் மைந்தர்கள்* ” என்று குறிப்பிடுகிறது.  
இளையவரான “சின்ன மருது” அரசியல் தந்திரம் மிக்கவராக விளங்கினார். இவர்கள் தஞ்சாவூர் முதல் திருநெல்வேலி வரை மாபெரும் அரசியல் கூட்டணி ஒன்றைத் தொடங்கி ஆங்கிலேயருக்கு எதிரானப் போராட்டத்திற்கு வித்திட்டனர்.
# மருது பாண்டியர்

## சின்ன மருதுவின் ஜம்புத் தீவு பிரகடனம்

மருது சகோதரர்கள், பாஞ்சாலங்குறிச்சி ஊமத்துரை, சிவத்தையா தம்பி, மீனங்குடி முத்துக்கருப்பத்தேவர், சித்திரங்குடி மயிலப்பன் சேர்வை, விருப்பாச்சி கோபாலர், தேளி யாதுலர், பழசி கேரள வர்மா, மறைந்த திப்புவின் தளபதி தூந்தாகி வாக் ஆகியோருடன் ஆங்கிலேயருக்கு எதிராக தென்னிந்திய கூட்டமைப்பை உருவாக்கினர்.  
1801 சூன் 12 ஆம் தேதி சின்ன மருது திருச்சி திருவரங்கம் முதலிய இடங்களில் வெளியிட்ட அறிக்கை “ஜம்புத் தீவு பிரகடனம்” என அழைக்கப்படுகிறது. அவ்வறிக்கையின் மூலம் எல்லா இனங்களையும் சேர்ந்த மக்கள் நாட்டுப் பற்று மிக்க பணிகளை மேற்கொள்ள வேண்டுமென்றும், ஆங்கிலேயருக்கு எதிராகப் போர் தொடுக்க வேண்டுமென்றும் அறை கூவல் விடுக்கப்பட்டது.  
1857 சிப்பாய்க் கலகத்திற்கு அரை நூற்றாண்டிற்குமுன் நடந்த இந்திய தென்னிந்திய புரட்சியே முதல் ஒருங்கிணைந்த விடுதலைப் போராட்டமாக பல வரலாற்றாய்வாளர்களால் கருதப்படுகிறது.
# மருது பாண்டியர்

## உதயப்பெருமாள் கவுண்டர் (துப்பாக்கி கவுண்டர்)

இவர் மருதிருவர் கீழ் துப்பாக்கி படைப்பிரிவை உருவாக்கி அதற்கு தளபதியாக இருந்தவர். திருப்பாச்சேத்தி ஊரின் அம்பலக்காரராக மருதிருவர்களால் நியமிக்கப்பட்டவர்.
இவரின் இயற்பெயர் உதயப்பெருமாள் கவுண்டர் ஆகும். இவரின் துப்பாக்கி சுடும் திறமையை பார்த்து இவரை துப்பாக்கி கவுண்டர் என அழைக்கத்தொடங்கினர்.  
**மறைவு**  
இவர் 1801-ல் அக்டோபர் 1 -இல் காளையார் கோவிலில் வெள்ளையருக்கும் சிவகங்கை சீமை படைக்கும் நடந்த போரில் தனது மார்பில் பீரங்கி குண்டுகளைத் தாங்கி இவர் வீரமரணம் அடைந்தார்
# மருது பாண்டியர்

## தூக்குத் தண்டனை

வீரபாண்டிய கட்டபொம்மனின் தம்பி ஊமைத்துரைக்கு அடைக்கலம் தந்ததாகக் காரணம் கூறி 1801 மே 28 இல் ஆங்கிலேயர் போர் தொடுத்தனர். இப்போர் 150 நாட்கள் இடைவிடாமல் நடந்தது. ஆகியோர் ஆங்கிலேயருக்கு படை அனுப்பி உதவி செய்து அவர்களை பிடிக்கவும் உதவி செய்தார்கள்...  
மருது சகோதரர்கள் மற்றும் பிற விடுதலை வீரர்களைப் பிடித்துக் கொடுப்போர்க்கு வெகுமதி அறிவிக்கப்பட்டது. காளையார்கோவில் காட்டினை அழிப்பவர்க்கு, அழிக்கப்படும் நிலம் 20 வருடத்திற்கு இலவச குத்தகையாக வழங்கப்படும் என ஆங்கிலேயர் அறிவித்தனர்.  
ஒக்கூர் காட்டில் பதுங்கியிருந்தபோது, தன் உதவியாளன் கருத்தானால் சின்ன மருது சுடப்பட்டார். இதற்காக கருத்தானுக்கு ஆங்கிலேயர் வெகுமதி அளித்தனர்.  
காளையார்கோவிலில் களோனல் அக்னியூ மருது சகோதரர்களை கைதுசெய்தார். கௌரிவல்லப பெரியஉடையத்தேவரை சிவகங்கையின் இஸ்திமிராக நியமித்தார். சிவகங்கையின் சுதந்திர ஆட்சி முடிவுக்கு வந்தது. சிவகங்கை அரசர் வெங்கம் உடையனத்தேவர் கைதுசெய்யப்பட்டு நாடு கடத்தப்பட்டார். பாகனேரி அரசர் வாளுக்கு வேலி அம்பலம் மருது சகோதரர்களை மீட்க செய்த முயற்சிகள் தோல்வியடைந்தன.  
மருது சகோதரர்கள் திருப்பத்தூர் கோட்டையில் 24-10-1801 அன்று தூக்கில் போடப்பட்டு வீர மரணம் அடைந்தனர். மருதுக்களுடன் அவர்கள் ஆண் வாரிசுகள் அனைவரும் ( "துரைச்சாமி" சின்ன மருதுவின் மகன் ஒருவரைத் தவிர ) தூக்கிலிடப்பட்டனர். 500க்கும் மேற்பட்ட விடுதலை வீரர்கள் முறையான விசாரணையின்றி தூக்கிலிடப்பட்டனர்.
மருது சகோதரர்களின் விருப்பப்படி அவர்களது தலையை காளையார் கோவில் முன்பு புதைக்கப்பட்டிருப்பதாக நம்பப்படுகிறது.  
வெள்ளையர்களிடம் பிடிபட்ட சின்ன மருதுவின் மகன் துரைச்சாமியும் மருதுவின் தளபதிகளும் பிரின்ஸ் ஆஃப் வேல்ஸ் (இன்றைய பினாங்கு) நாட்டுக்கு நாடு கடத்தப்பட்டனர்.
# மருது பாண்டியர்

## நினைவு

மருது சகோதரர்களின் மறைவு மற்றும் ஒட்டுமொத்த குடும்ப அழிப்பு சிவகங்கை மக்களிடம் மிகப் பெரிய தாக்கத்தை ஏற்படுத்தியது. சிவகங்கை சரித்திரக் கும்மி, சிவகங்கை சரித்திர அம்மானை, நாட்டுப்புறப் பாடல்களின் வழியாக இதனை அறியமுடிகிறது.
# மருது பாண்டியர்

## நினைவிடம்

மருது சகோதரர்களின் முழு உருவ கற்சிலைகள் சிவகங்கை மாவட்டம் காளையார்கோயில் காளீஸ்வரர் கோயிலின் உட்புறமும், மருது சகோதரர்களின் சமாதி காளீஸ்வரர் கோயிலின் எதிர்ப்புறமும் அமைக்கப்பட்டுள்ளன.
# மருது பாண்டியர்

## சினிமா

மருது சகோதரர்களின் வாழ்க்கை வரலாற்றை மையமாக கொண்டு கவியரசர் கண்ணதாசன் 1959இல் சிவகங்கை சீமை எனும் பெயரில் ஒரு திரைப்படத்தை தயாரித்தார்.
# மருது பாண்டியர்

## நினைவுத் தபால் தலை

மருது சகோதரர்களின் வீரத்தையும், தியாகத்தையும் பெருமைப்படுத்தும் வகையில் இவர்களது நினைவுத் தபால் தலையை இந்திய அஞ்சல் துறை 2004 அக்டோபர் 23 இல் மதுரையிலும், சென்னையிலும் வெளியிட்டது.
# முதுகெலும்பிலி

<div>
<div>
</div>
<div>*Invertebrata*</div>
</div>  
**முதுகெலும்பிலி** முதுகெலும்பு இல்லாத ஓர் உயிரினம். உலகில் உள்ள உயிரினங்களில் முதுகெலும்பில்லாத உயிரினங்களே அதிகம் சுமார் 10 லட்சம் உயிரினங்களில் 8 லட்சத்துக்கு மேற்பட்டவை முதுகெலும்பு இல்லாதவைகளாகும். முதுகெலும்பு இல்லாத உயிரினங்களை பல பகுதிகளாக பகுத்துள்ளனர் அறிவியல் அறிஞர்கள். அவற்றுள் புரோட்டோசோவா ஒரே உயிரணுவால் இயங்கும் இனமாகும். மற்ற உயிரினங்கள் செய்யும் சுவாசித்தல்,உணவு உண்ணல், உணவை ஜீரணித்தல், எஞ்சும் கழிவுப் பொருட்களை வெளியயேற்றுதல் ஆகிய அனைத்துப் பணிகளையும் ஓரணுவுக்குள்ளே செய்கின்றது. ஆனால், இந்த ஓரணு உயிரினங்கள் அளவில் மிக நுண்ணியவைகளாக இருப்பதால் அவற்றை மைக்ரோ ஸ்கோப் மூலமாகத் தான் பார்க்க முடியும். இவற்றில் சிலவற்றில் மேற்பகுதி சற்று கடினத் தன்மை கொண்ட ஓடுகளால் அமைந்தது. இந்த நுண்ணுயிரிகளின் இறந்த தொகுதியே கடலில் கிடைக்கும் சீமைச் சுண்ணாம்பு ஆகும். புரோட்டோசோவா உயிரினங்கள் ஒவ்வொன்றும் இரண்டிரண்டாய் பிரிந்து தனித்தனி உயிர்களாய் பெருக்கமடைகின்றன. புரோட்டோசோவா உயிரினங்களில் 30 ஆயிரம் வகைகள் இருப்பதாக கணக்கிடப்பட்டுள்ளது.
# முதுகெலும்பிலி

## வகைப்பாடுகள்

- அனலிட்டு - வழைதசை புழுக்கள்: :en:Annelid
- கணுக்காலி — :en:Arthropod
- குழியுடலி - :en:Cnidaria
- முட்தோலி - :en:Echinoderm
- மெல்லுடலி - :en:Mollusca
- உருளைப்புழு Nematoda
- :en:Nematomorpha —
- தட்டைப்புழுக்கள் — :en:Platyhelminthes
- புரையுடலி - :en:Porifera
# முதுகெலும்பிலி

## மெல்லுடலிகள்

முதுகெலும்பில்லாத உயிரினங்களில் மற்றோரு வகை பவளப் பூச்சிகள், கடல் சாமந்தி, ஜெல்லி மீன் போன்றவைகளாகும். நாடாப்புழு, ஈரல் புழு போன்றவை தட்டைப் புழுக்கள் எனும் வேறு வகையைச் சார்ந்தது. கொக்கிப் புழு, நாக்குப் புழு, நரம்பு சிலந்திப் புழு போன்றவை உருண்டைப் புழு என்ற மற்றோர் வகையைச் சார்ந்தததாகும். கிளிஞ்சல், நத்தை போன்றவை சுண்ணாம்புப் பொருளால் மூடப்பட்ட மெல்லுடலிகளாகும்.
# முதுகெலும்பிலி

## பிற முதுகெலும்பிகள்

ஆக்டோபஸ் எனும் எண்காலிகள் போன்றவையும் இவ்வகையைச் சார்ந்தது. நட்சத்திரமீன், கடல் வெள்ளரி போன்ற கடல் வாழ் உயிரினங்களும் முதுகெலும்பில்லாதவைகளே. முதுகெலும்பில்லாத உயிரினங்களில் மிகப் பெரியவை கரப்பான் பூச்சி, வெட்டுக்கிளி, வண்டு ஆகும். முதுகெலும்பில்லா உயிரினங்களில் நன்மை அளிப்பவையும், தீமை அளிப்பவையும் உண்டு. பட்டுப்பூச்சி, தேனீ, அரக்குப் பூச்சி போன்றவை நன்மை செய்பவை. விசத்தன்மை கொண்ட பாம்புகள்,பூச்சிகள் ஏராளம் உள்ளன.
# மோல்

**மோல்** அல்லது **மூல்** (*Mole*) என்பது இரசாயனவியலில் ஒரு பொருள் *எவ்வளவு* உள்ளது என்பதைக் குறிக்கும் ஓர் அலகு. இது அடிப்படையாகக் கருதப்படும் அனைத்துலக முறை அலகுகளில் ஒன்று. தமிழில் **மோல்** அல்லது **மூல்** என்றும் உரோமன்/இலத்தீன் எழுத்தில் **mol** என்றும் குறிக்கப்பெறுகின்றது. மோல் என்னும் பெயர் 1893இல் இடாய்ச்சுலாந்து வேதியியலாளர் வில்ஹெம் ஆஸ்ட்வால்டு (Wilhelm Ostwald)
என்பார் Molekül என்னும் இடாய்ச்சு மொழிச்சொல்லில் இருந்து உருவாக்கி 1897இல் அறிமுகப்படுத்தியது.
# மோல்

## வரையறை

ஒரு பொருளின் ஒரு மோல் என்னும் அளவு, அப்பொருளின் அடிப்படைக் கூறுகளால் (அணு, மூலக்கூறு) கணக்கிடும்பொழுது, துல்லியமாக 12 கிராம் தூய கரிமம்-12 என்னும் பொருளில் எவ்வளவு அணுக்கள் உள்ளனவோ அதே எண்ணிக்கையில் உள்ள அளவு ஆகும். அதாவது ஒரு மோல் தூய <sup>12</sup>C மிகச்சரியாக 12&nbsp;கிராம் இருக்கும். ஒரு மோலில் இருக்கும் அணுக்கள் அல்லது மூலக்கூறுகளின் எண்ணிக்கையை அவோகாடரோ எண் (Avogadro constant) என்பர். இந்த அவோகாடரோ எண், . ஆகும். அவோகாடரோ எண்ணை 6.022x10<sup>23</sup> (மோல்)<sup>−1</sup> என்று அண்ணுப்படுத்தலாம்.  
கரிமம் என்னும் பொருளே ஆயினும், அதில் கரிமம்-14, கரிமம்-12 போன்ற ஓரிடத்தான்கள் இருக்கக்கூடும். ஒரு பொருள் தனி அணுக்களால், ஒரே வகையான ஓரிடத்தான்களால் ஆனதாயின் கீழ்க்காணுமாறு ஒரு மோல் என்னும் அளவு கீழ்க்காணுமாறு அறியப்படும்:
- 1 மோல் <sup>12</sup>C = 6.02214 x10<sup>23</sup> <sup>12</sup>C அணுக்கள் = 12 கிராம்
- 1 மோல் <sup>16</sup>O = 6.02214 x10<sup>23</sup> <sup>16</sup>O அணுக்கள் = 15.9949 கிராம்  
மோல் என்பது அனைத்துலக முறை அலகில் பொருளொன்றின் எண்ணிக்கையை அளவிடப் பயன்படுத்தப்படுகிறது. பொருளின் எண்ணிக்கையை அளவிடுவதால் இது திணிவிலிருந்தும் வேறுபட்ட ஒரு கணியமாகும். பொருளொன்றின் அடிப்படைத் துகள்களின் எண்ணிக்கை அவகாதரோ எண் அளவினதாயின் அதன் அளவு 1 மோல் எனப்படும். இதன் குறியீடு mol.
# நொடி (கால அளவு)

அனைத்துலக முறை அலகுகள்(SI) குழுமத்தினரால் நிர்ணயித்தபடி, நேரத்தின் அடிப்படை அலகு, **நொடி** அல்லது **வினாடி** (*second*) ஆகும். இதன் குறியீடு மற்றும் சுருக்கக் குறியீடு பின்வருமாறு:  
குறியீடு: (ஆங்கிலம்: **s;** தமிழ்: **வி** அல்லது **வினாடி** அல்லது **நொடி**) சுருக்கக் குறியீடு: (சுருக்கக் குறியீடு: ஆங்கிலம்: **s;** தமிழ்: **வி**).  
மணிநேரத்தினை முதல் முறையாக அறுபது பிரிவுகளகப் பிரிக்கும்போது நிமிடங்கள் கிடைக்கின்றன. மணிநேரத்தினை முதல் முறையாகப் பிரித்துக் கிடைக்கும் நிமிடங்களை இரண்டாவது முறையாக அறுபது பிரிவுகளகப் பிரிக்கும்போது **நொடிகள்** அல்லது **வினாடிகள்** கிடைக்கின்றன. இரண்டாவது முறையாகப் பிரித்தலை ஆங்கிலத்தில் 'Second' - 'செகண்டு' என்கிறோம். சீசியம் (அணு நிறை:133) அணு இயல்நிலையில் இரண்டு மீ நுண் மட்டங்களுக்கு இடையே நிலைமாற்றம்கொள்ளும்போது தோன்றும் கதிர்வீச்சுக்கான காலம் 9 192 631 770 கால அளவுகள் ஆகும். இதுவே SI அலகில் **நொடி** அல்லது **வினாடி** எனப்படுகிறது.  
**நொடி** (அல்லது **வினாடி**) என்பது காலத்தை அளவிடப் பயன்படும் அடிப்படை அலகு. 60 நொடிகள் = 1 நிமிடம் (மணித்துளி) ஆகும்.
# நொடி (கால அளவு)

## வரையறை வரலாறு

### ஆரம்பகால நாகரிகங்கள்:

ஆரம்ப கால நாகரிகங்கள் ஒரு நாளை சிறு பிளவுகளாக்கி பகுத்துக் கூறுகளுக்கு தனித்தனி பெயரிட்டன. ஆனால் கூறாகிய நேரத்தின் சிறு பகுதிக்கு வினாடி அல்லது நொடி என்ற வார்த்தையை யாரும் முறையாக பயன்படுத்தவில்லை.
- கி.மு. 2000ல் எகிப்தியர்கள் ஒரு நாளை பகல் பன்னிரண்டு மணிநேரம் என்றும், இரவு பன்னிரண்டு மணிநேரம் என்றும், சமமாகப் பிரித்திருந்தனர். எனவே பருவகால மாறுபாடுகளுக்கு ஏற்ப பகல் மற்றும் இரவுகளில் மணிநேர நீளத்தின் அளவுகளும் வேறுபட்டன.
- ஹெலனிய காலவானியலாளர்களான ஹிப்பார்க்கஸ் (கி.மு 150 கி.மு.) மற்றும் தொலெமி (சி.டி. 150) ஆகியோர், மணிநேரத்தை அறுபது பகுதிகளாகப் (அறுபதிற்குரிய பின்னங்களின் கீழ் எண் அமைப்பு) பிரித்தனர். ஒரு சராசரி மணி நேரத்தை (1/24 நாள்) என்றும்,ஒரு மணி நேரத்தின் எளிய பின்னக்கூறுகள் (1/4, 2/3, முதலியன)என்றும்,மற்றும் நேரக் கோணத்தை (1/360 நாள் அல்லது அதற்குச் சமமான நான்கு நவீன நிமிடங்கள்) என்றும்பயன்படுத்தினர்.
- கி.மு. 300 க்குப் பின்னர் பபிலோனியர்கள்அறுபதிற்குரிய பின்னங்களின் கீழான முறையைப் பயன்படுத்தி ஒருநாளை திட்டமிட்டனர். அடுத்துள்ள ஒவ்வொரு துணைப்பிரிவும் அறுபதுகளால் பிரிக்கப்பட்டது. அதாவது 1/60, 1/60, 1/60 என்று, அறுபதின் விசைமடங்காகக்கணக்கிடப்படுகிறது. இதன்துல்லியத்தன்மை 2 மைக்ரோ வினாடிகளுக்குச் சமமானதாகும்.
- பாபிலோனியர்கள் மணிநேரத்தை பயன்படுத்தவில்லை. ஆனால் 120 நவீன நிமிடங்கள் கொண்ட இரட்டை கால அளவு பயன்படுத்தப்பட்டது. ஒரு கால அளவு-நான்கு நீடித்த நிமிடங்களாக கணிக்கப்பட்டது. ஒரு பார்லிகார்ன் என்பது 3 1/3 நவீன வினாடிகள் நீடிக்கும் (நவீன ஹீப்ரூவின் காலண்டர் வளைவு),ஆனால், அறுபதிற்குரிய பின்னங்களின் கீழ் சிறிய அலகுகளாகப் பிரித்தெடுக்கப்படவில்லை.
# நொடி (கால அளவு)

## வரையறை வரலாறு

### சந்திர சுழற்சியின் துணைப்பிரிவுகளின் அடிப்படையில்:

- சிர்கா 1000, பாரசீக அறிஞர் அல்-பிருனி அரபு மொழியில் வினாடி அல்லது நொடி என்ற முறையைப் பயன்படுத்தியுள்ளார். இரண்டு அமைவாதை<nowiki/>களுக்கு இடையே உள்ள காலத்தை வாரங்கள், நாட்கள், மணிநேரம், நிமிடங்கள், வினாடிகள், மூன்றாவது மற்றும் நான்காவது பிற்பகல் ஞாயிறு எனப் பிரித்துள்ளார்.
- 1267 ஆம் ஆண்டில், இடைக்கால விஞ்ஞானி ரோஜர் பேகன், லத்தீன் மொழி அறிக்கையில், மூன்றாவது மற்றும் நான்காவது முழு நிலா எனப்படும் பூரணைகளுக்கு இடையேயான பிரிவைக் கொண்டு மணிநேரங்கள் (ஹொரே-horae), நிமிடங்கள்(மினுடா-minuta), விநாடிகள்(செகுண்டா-secunda), மூன்றாவது(டெர்ஷியா-tertia) மற்றும் நான்காவது(குவார்டா-quarta) ஆகியவற்றை குறிப்பிட்ட நாட்காட்டியில் வரையறுத்தார்.
- நவீன நொடிகள் அல்லது வினாடிகள், பின்வருமாறு தசம எண்களைப்பயன்படுத்தி பிரிக்கப்பட்டுவருகின்றன - மூன்றாவது குறியீட்டுசொல் (<sup>1</sup><big>⁄</big><sub>60</sub> வினாடிப்பகுதி) பிற மொழிகளிலும் நொடிகள் அல்லது வினாடிகள் என்ற வார்த்தைப் பயன்பாடு உள்ளது. உதாரணம்:போலிய மொழி (டர்க்ஜா-*tercja*) மற்றும் துருக்கிய மொழி (சலிசெ-*salise*).